《过安仁》
宋代·黄鉴

早发磐溪挂短篷，朔风吹雨晓蒙蒙。
润含野色沾衣湿，暖逐春蒙养土融。
图画宛然山远近，人家对住水西东。
驿亭记得停车处，枫树曾连夕照红。

作者简介：宋建州浦城人，字唐卿。真宗大中祥符八年进士。历太常博士、国史院编修官。曾预修《两朝国史》，同修《三朝宝训》。文词为同乡杨亿所称道，入其门下，由是知名。累擢直集贤院，以母老出通判苏州。编录有《杨文公谈苑》。